คือปกติประจำเดือนมาวันที่2-4ค่ะ เดือนที่แล้วมาปกตินะคะ แต่เดือนนี้ตอนนี้ยังไม่มาเลยค่ะ ตั้งแต่เดือนที่แล้วถึงเดือนนี้ยังไม่ได้มีอะไรกับแฟนนะคะ การนอนดึกเกี่ยวมั้ยคะ ช่วงนี้นอนตี1-2ทุกคืน สาเหตุคืออะไรคะ
สวัสดีค่ะ หากประจำเดือนที่มาในเดือน ก.ค. มาตามกำหนดที่ควรมา และมานาน 2-7 วัน ก็ถือเป็นประจำเดือนที่ปกติดี และแสดงว่าไม่ได้มีการตั้งครรภ์เกิดขึ้นค่ะ และหลังจากที่มีประจำเดือนมา ไม่ได้มีเพศสัมพันธ์เลย ก็จะไม่มีการตั้งครรภ์เกิดขึ้นค่ะ ดังนั้น การที่ประจำเดือนยังไม่มา ก็จะเกิดจากสาเหตุอื่นๆ เช่น มีความเครียด ทำงานหนัก ออกกำลังกายมากไป พักผ่อนน้อย อดนอน นอนดึก อดอาหาร มีน้ำหนักลด หรือมีน้ำหนักเพิ่มขึ้นเร็ว มีการเจ็บป่วยไม่สบาย เป็นต้น แนะนำควรรอประจำเดือนไปอีกซักระยะก่อน ประจำเดือนก็น่าจะมาในที่สุดค่ะ